text: [{"text_idx": "#000001", "text": "H\u00f8yre vann kommunuvali\u00f0 i\u0301 Noregi"}, {"text_idx": "#000002", "text": "Arbeiderpartiet er ikki longur st\u00f8rsti politiski flokkur i\u0301 Noregi"}, {"text_idx": "#000003", "text": "Lei\u00f0arin i\u0301 h\u00f8graflokkinum, Erna Solberg, kundi fegnast um sigurin a\u0301 kommunuvalinum i\u0301 gja\u0301r (Mynd: EPA)"}, {"text_idx": "#000005", "text": "Konservativi h\u00f8graflokkurin gj\u00f8rdist sto\u0301ri vinnarin a\u0301 valinum, og hev\u00f0i eina framgongd a\u0301 5,8 prosentstig, og fekk 25,9 prosent av \u00f8llum atkv\u00f8\u00f0unum."}, {"text_idx": "#000006", "text": "Sosialdemokratiski flokkurin, Arbeiderpartiet, fekk 21,7 prosent, og hetta er va\u0301nalligasta vali\u00f0 hja\u0301 flokkinum nakranti\u0301\u00f0."}, {"text_idx": "#000007", "text": "Serliga i\u0301 teimum sto\u0301ru kommununum gekk ta\u00f0 illa hja\u0301 Arbeiderpartiet, sum einans vann 12 av teimum 50 st\u00f8rstu kommununum. Seinast vann flokkurin 26 av hesum kommunum."}, {"text_idx": "#000008", "text": "Hin sto\u0301ri taparin a\u0301 kommunuvalinum er Senterpartiet, sum gekk aftur i\u0301 187 kommunum."}, {"text_idx": "#000010", "text": "Men ors\u00f8kin til afturgongdina er ikki bert landspolitikkur. I\u0301 Finnmark hevur Senterpartiet mist no\u0301gvar atkv\u00f8\u00f0ur orsaka av, sto\u0301ra verki\u00f0 a\u0301 Mel\u00f8ya nu\u0301 skal rekast vi\u00f0 ravmagni heldur enn gassi."}, {"text_idx": "#000012", "text": "A\u0301 kommunuvalinum hevur ein ny\u0301ggjur flokkur s\u00e6\u00f0 dagsins ljo\u0301s. Flokkurin Industri- og n\u00e6ringspartiet fekk undirt\u00f8ku fra\u0301 3 prosentum av veljarunum, og liggur nu\u0301 a\u0301 va\u0301gska\u0301lini i\u0301 fleiri kommunum, og sleppur at avgera um by\u0301arsty\u0301ri\u00f0 skal vera reytt ella bla\u0301tt."}, {"text_idx": "#000015", "text": "Arbeiderpartiet hev\u00f0i ringasta val si\u0301\u00f0an kri\u0301ggi\u00f0, og borgarstjo\u0301rin, Raymond Johansen, hevur longu rudda\u00f0 borgarstjo\u0301raskrivstovuna eftir valo\u0301sigurin, skrivar NRK."}, {"text_idx": "#000016", "text": "I\u0301 Bergen hevur arbei\u00f0araflokkurin eisini havt lei\u00f0sluna hesi seinaastu a\u0301rini saman vi\u00f0 ymsum samstarvsflokkum. Enn er o\u0301greitt, hvat vali\u00f0 endar vi\u00f0. Arbeiderpartiet gekk no\u0301gv aftur, og H\u00f8yre gekk fram. Fremskrittspartiet tvi\u0301falda\u00f0i si\u0301tt atkv\u00f8\u00f0utal i\u0301 mun til seinasta val."}, {"text_idx": "#000018", "text": "A\u0301 seinasta kommunuvali fekk Arbeiderpartiet lei\u00f0sluna i\u0301 Stavanger eftir at H\u00f8yre hev\u00f0i sta\u00f0i\u00f0 a\u0301 odda fyri kommununi i\u0301 24 a\u0301r. Men lei\u00f0slan hja\u0301 Arbeiderpartiet helt bara i\u0301 eitt valskei\u00f0."}, {"text_idx": "#000022", "text": "Lisa B\u00f8rud kemur a\u0301 Kristfest"}, {"text_idx": "#000026", "text": "Ru\u0301na Brimnes Hoydal helt bestu snarr\u00f8\u00f0una"}, {"text_idx": "#000027", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]